laion/Wikipedia-Exotic huggingface dataset:
מישל-ז'וזף מונורי

מישל-ז'וזף מונורי (בצרפתית: Michel-Joseph Maunoury;‏ 17 בדצמבר 1847 – 28 במרץ 1923) היה גנרל צרפתי. פיקד על הארמייה השישית במלחמת העולם הראשונה. בוגר האקול פוליטקניק ובית הספר הצבאי לארטילריה ומרצה לארטילריה באקדמיה הצבאית סן-סיר. עלה בסולם הדרגות וב-1906 מונה לגנרל מפקד דיוויזיה, מפקד התותחנים של ביצורי פריז ומפקד בית הספר הגבוה למלחמה (l'École supérieure de guerre). ב-1910 מונה למפקד הצבאי של פריז וחבר מועצת המלחמה העליונה. ב-1912 יצא לגמלאות. באוגוסט 1914, בגיל 67, נקרא חזרה לשירות. באופן מקורי תוכנן לפקד על "ארמיית לורן", אך בפועל הופקדו תחת פיקודו שבע דיוויזיות המילואים של פריז. גיוס הדיוויזיות החל ב-21 באוגוסט ועד ה-26 באוגוסט נוצרה הארמייה השישית. לאחר מעורבות בסיוע בקרב לה קאטו, הוחזרה הארמייה לפריז ב-1 בספטמבר והועברה לפיקודו של המפקד הצבאי של העיר, ז'וזף גליאני. ערך מורחב – הקרב הראשון על המארן גליאני הבחין בפרצה בין הגייסות הגרמניים המתקדמים לעבר פריז והורה למונורי לתקוף את אגף הארמייה הגרמנית הראשונה של אלכסנדר פון קלוק. בהמשך עיבה גליאני את שורותיו של מונורי באמצעות מגויסים שהובלו מפריז לחזית באמצעות מוניות. הארמייה השישית בפיקודו של מונורי הצטיינה בקרב הראשון על המארן, שהציל את פריז מפני פלישה גרמנית. הארמייה נלחמה בהמשך אותו חודש גם בקרב הראשון על האן. ב-11 במרץ 1915, שעה שסייר מונורי בחזית, נפצע קשה בעינו ופרש מפיקוד אך לא שוחרר מהצבא (הוא שוחרר רשמית רק ב-1920). לאחר מותו ב-1923, הוענק לו תואר מרשל צרפת. מדיה וקבצים בנושא מישל-ז'וזף מונורי בוויקישיתוף מי ומי במלחמת העולם הראשונה מישל-ז'וזף מונורי, באתר "Find a Grave" (באנגלית)
באך (פירושונים)

באך (Bach) הוא שם משפחה שמקורו בגרמנית ופירושו "נחל". האם התכוונתם ל... יוהאן סבסטיאן באך – מלחין ונגן עוגב מוטיב BACH – מוטיב מוזיקלי על שמו מכתש באך – מכתש פגיעה שקרוי על שמו מריה ברברה באך אשתו הראשונה של יוהאן סבסטיאן באך אנה מגדלנה באך אשתו השנייה של יוהאן סבסטיאן באך וילהלם פרידמן באך – מלחין ונגן עוגב, בנו של יוהאן סבסטיאן באך קרל פיליפ עמנואל באך – מלחין ונגן צ'מבלו, בנו של יוהאן סבסטיאן באך יוהאן כריסטוף פרידריך באך – מלחין. בנו של יוהאן סבסטיאן באך יוהאן כריסטיאן באך – מלחין. בנו של יוהאן סבסטיאן באך יוהאן כריסטוף באך (1645–1693) – מוזיקאי גרמני מתקופת הברוק. דודו של יוהאן סבסטיאן באך יוהאן כריסטוף באך (1642–1703) – מוזיקאי גרמני מתקופת הברוק. בן דוד שני של יוהאן סבסטיאן באך יוהאן כריסטוף באך (1671–1721) – מוזיקאי גרמני מתקופת הברוק. אחיו הבכור של יוהאן סבסטיאן באך יוהאן ברנרד באך – מלחין, נגן צ'מבלו ונגן עוגב יוהאן לודוויג באך – מלחין משפחת באך – משפחה של מוזיקאים שפעלה בגרמניה במאות ה-16–18 וינסנט באך – חברה מרכזית ליצור כלי נגינה ותוספות לכלי נגינה ברברה באך – שחקנית ודוגמנית אמריקאית גבריאל בך – משפטן ישראלי ריצ'רד באך – סופר אמריקאי פרחי באך – שיטת טיפול אלטרנטיבית
נברנים

נברנים (באנגלית: Vole) הוא שם כולל למספר סוגים מתת-משפחת הארוויקוליים (Arvicolinae) שבמשפחת האוגריים. הנברנים הם מכרסמים קטנים הדומים לעכבר, אך בעלי גוף שמנמן יותר, זנב קצר ושעיר יותר, ראש עגול יותר, אוזניים ועיניים קטנות יותר, וצורה שונה של שיניהם הטוחנות. שבט Arvicolini סוג Arvicola - בו המין נברן מים סוג Blanfordimys סוג Chionomys - בו המין נברן השלג סוג Lasiopodomys - בו המין נברן ברנט סוג ומין יחיד Lemmiscus curtatus סוג נברן שדות (Microtus) סוג Neodon סוג ומין יחיד Phaiomys leucurus סוג Proedromys סוג Volemys שבט Ellobiusini סוג נַבְרַן עֲרָבוֹת (Ellobius) שבט Myodini סוג Alticola סוג Caryomys סוג Eothenomys סוג Hyperacrius סוג Myodes שבט Pliomyini סוג ומין יחיד Dinaromys bogdanovi שבט Prometheomyini סוג ומין יחיד Prometheomys schaposchnikowi נברנים, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
אלכס או'לאפלין

אלכס או'לאפלין (באנגלית: Alex O'Loughlin, נולד ב-24 באוגוסט 1976) הוא שחקן אוסטרלי, הידוע בעיקר בזכות גילומו של סטיב מקגרט בסדרת המשטרה המצליחה הוואי חמש אפס של CBS. או'לאפלין נולד בקנברה לאב אשר במקצועו הוא מורה לפיזיקה ולאם אחות. בתור ילד סבל או'לאפלין מאסתמה, הפרעת קשב, ריכוז והיפראקטיביות והפרעה טורדנית-כפייתית. עקב הקשיים שנוצרו ממצבו הבריאותי התקשה בלימודיו ועזב את בית הספר בגיל 14. בשנת 1999 החל את לימודיו באוניברסיטה לדרמה ואומנויות (NIDA) בסידני, אוסטרליה וסיים בשנת 2002 עם תואר ראשון במחלקת לימודי דרמה. בתור נער עבד או'לאפלין בתיאטרון פרינג' בסידני. לאחר סיום לימודין ב-NIDA השתתף בפרסומות והחל לקבל תפקידים משניים בסדרות אוסטרליות. הסרט הראשון בו שיחק היה "Oyster Farmer" אשר יצא בשנת 2004. שנה לאחר מכן שיחק בסרט "המסע המופלא של מארי בריינט" בתפקיד ראשי ועל תפקיד זה היה מועמד לפרס האקדמיה האוסטרלי לקולנוע (AACTA Awards). שנה לאחר מכן היה גם מועמד לפרס "Logie Awards". ב־2005 נבחן או'לאפלין לתפקיד ג'יימס בונד ואף ביצע אודישן עם הבמאי מרטין קמפבל אך לבסוף נבחר דניאל קרייג לתפקיד. בשנת 2007 הצטרף לצוות השחקנים בסדרה "המגן". באותה שנה עזב את הסדרה לאחר שקיבל תפקיד ראשי בסדרה "Moonlight". הסדרה זכתה לביקורות מעורבות ולא חודשה לעונה שנייה. ב-2008 הוכרז כי רשת CBS חתמה חוזה עם או'לאפלין שישחק בסדרה אשר בפיתוח אך החוזה לא יצא לפועל ולמרות זאת שיחק או'לאפלין בסדרה אחרת של הרשת אשר נקראה "Three Rivers". באפריל 2009 ביצע הופעת אורח בסדרה "מחשבות פליליות". ב-2010 שיחק לצדה של השחקנית ג'ניפר לופז בסרט "תוכנית גיבוי". החל משנת 2010 מגלם או'לאפלין את תפקידו של סטיב מקגארט בחידוש לסדרה "הוואי חמש-אפס". הסדרה החלה את שידוריה ב-20 בספטמבר 2010 ולה יצאו כבר עשר עונות. הסדרה גורפת הצלחה רבה ברחבי העולם. אתר האינטרנט BuddyTV דירג אותו במקום ה-11 ברשימת הגברים הסקסיים בטלוויזיה לשנת 2009, במקום השני לשנת 2010 ובמקום התשיעי לשנת 2011. ב-2012 דורג במקום ה-35 וב-2013 ירד בדירוג למקום ה-63 ברשימת הגברים הסקסיים בטלוויזיה. בשנת 2014 דורג במקום ה-40 ושנה לאחר מכן ירד בדירוג למקום ה-94. לאו'לאפלין יש ילד ממערכת יחסים בעברו. בשנת 2009 נפרד מחברתו הולי ואלנס, זמרת ושחקנית אוסטרלית. ב-18 באפריל 2014 נישא או'לאפלין למליה ג'ונס בהוואי, לזוג יש בן. או'לאפלין מתגורר במערב הוליווד אשר במחוז לוס אנג'לס אך במהלך צילומי הוואי חמש אפס התגורר בהוואי. 2004: Oyster Farmer 2005: Man-Thing 2005: המסע המופלא של מארי בריינט 2005: Feed 2007: הנעלם 2007: ריקוד לאור ירח 2009: מחוקה 2010: תוכנית גיבוי 2003: White Collar Blue 2007–2008: Moonlight 2007: המגן 2009: מחשבות פליליות 2009–2010: שלושה נהרות 2010 - הווה: הוואי חמש-אפס מדיה וקבצים בנושא אלכס או'לאפלין בוויקישיתוף אלכס או'לאפלין, במסד הנתונים הקולנועיים IMDb (באנגלית) אלכס או'לאפלין, באתר AllMovie (באנגלית) אלכס או'לאפלין, באתר Rotten Tomatoes (באנגלית) אלכס או'לאפלין, במסד הנתונים הקולנועיים KinoPoisk (ברוסית)
ארוויקוליים

ארוויקוליים (שם מדעי: Arvicolinae) או נברניים, תת-משפחה במשפחת האוגריים, הכוללת את קבוצות הנברנים, הלמוסיים ועכברושי המושק. תת-משפחה זו היא הנפוצה ביותר בחצי הכדור הצפוני מבין כל המכרסמים. נברנים: שבט Arvicolini סוג Arvicola, בו כלול בין היתר נברן מים סוג Blanfordimys סוג Chionomys, בו כלול בין היתר נברן השלג סוג Lasiopodomys סוג ומין יחיד Lemmiscus curtatus סוג נברן שדות (Microtus) סוג Neodon סוג ומין יחיד Phaiomys leucurus סוג Proedromys סוג Volemys שבט Ellobiusini סוג נברן ערבות (Ellobius) שבט Myodini סוג Alticola סוג Caryomys סוג Eothenomys סוג Hyperacrius סוג Myodes שבט Pliomyini סוג ומין יחיד Dinaromys bogdanovi שבט Prometheomyini סוג ומין יחיד Prometheomys schaposchnikowi למוסיים: שבט Dicrostonychini סוג Dicrostonyx שבט Lagurini סוג Eolagurus סוג ומין יחיד Lagurus lagurus שבט Lemmini סוג למינג (Lemmus) סוג ומין יחיד Myopus schisticolor סוג Synaptomys עכברושי מושק: שבט Neofibrini סוג ומין יחיד Neofiber alleni שבט Ondatrini סוג ומין יחיד אונדטרה (Ondatra zibethicus) סוגים שסיווגם לא מוחלט: סוג Arborimus סוג Phenacomys מדיה וקבצים בנושא ארוויקוליים בוויקישיתוף ארוויקוליים, באתר ITIS (באנגלית) ארוויקוליים, באתר NCBI (באנגלית) ארוויקוליים, באתר Animal Diversity Web (באנגלית) ארוויקוליים, באתר האנציקלופדיה של החיים (באנגלית) ארוויקוליים, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מחמוד אבראהים חיגאזי

הגנרל מחמוד אברהים חיגאזי (בערבית: محمود ابراهيم حجازي; תעתיק מדויק: מחמוד אבראהים חגאזי; נולד ב-11 במאי 1953) הוא יועץ צבאי מיוחד של שליט מצרים, עבד אל-פתאח א-סיסי. בשנים 2014–2017 כיהן כראש המטה הכללי של צבא מצרים וסגן יו"ר המועצה העליונה של הכוחות המזוינים. לפני כן שירת כראש המנהל הצבאי המצרי למודיעין ולאיסוף (אנ'). חיגאזי נולד במצרים ב-11 במאי 1953. לאחר שסיים את לימודיו באקדמיה הצבאית ב-1977, הוא החל לשרת בחיל שריון. במהלך השנים שירת כמפקד גדוד שריון, כמח"ט וכסגן מפקד אוגדת שריון. לאחר מכן שירת כנספח צבאי באנגליה. כשחזר למצרים מונה למפקד אוגדת שריון לאחר מכן לאלוף פיקוד המערב, ובהמשך מונה לראש המודיעין הצבאי. במרץ 2014, עם התפטרותו של שר ההגנה עבד אל-פתאח א-סיסי מתפקידיו, מונה חיגאזי לראש המטה הכללי של צבא מצרים במקומו של הגנרל סידקי סובחי, שמונה לתפקיד שר ההגנה. כמו כן מונה חיגאזי לתפקיד סגן יו"ר המועצה העליונה של הכוחות המזוינים. באוקטובר 2017 הועבר מתפקידו והוחלף על ידי מוחמד פריד חיגאזי. לא צוינה הסיבה להחלפתו, אך פרשנים לענייני מצרים העריכו כי הדחתו נבעה מפעולה כנגד הטרור האסלאמי שנערכה בחלק המדברי של מחוז אל-גיזה, שבה נהרגו 16 שוטרים מצריים. בתו של חיגאזי, דליה, נשואה לבנו של שר ההגנה לשעבר ונשיא מצרים כיום עבד אל-פתאח א-סיסי. בוגר האקדמיה הצבאית המצרית תואר ראשון במדעי הצבא, האקדמיה הצבאית המצרית M.A במדעי הצבא, המכללה המצרית לפיקוד ומטה קורס מלחמה, האקדמיה למדעי הצבא על שם נאצר קורס מתקדם בשריון, ארצות הברית מדיה וקבצים בנושא מחמוד אבראהים חיגאזי בוויקישיתוף פרופיל של הגנרל מחמוד איברהים חיג'אזי באתר משרד ההגנה המצרי (בערבית) רשימת חברי המועצה העליונה של הכוחות המזוינים (2014) סידקי סובחי הושבע לשר ההגנה החדש של מצרים, באתר רשת ב', 27 במרץ 2014 פרופיל של הגנרל מחמוד איברהים חיג'אזי באתר משרד ההגנה המצרי (בערבית) "Sedki Sobhi sworn in as Egypt's new military chief", באתר BBC News, מרץ 2014 הני אטלה, But When?, באתר Mada Masr, אפריל 2014
אוגוסט וילהלם, נסיך פרוסיה

אוגוסט וילהלם היינריך גונתר ויקטור, נסיך פרוסיה (בגרמנית: August Wilhelm Heinrich Günther Viktor von Preußen; ‏29 בינואר 1887 פוטסדאם - 25 במרץ 1949 שטוטגרט) היה בנו הרביעי של וילהלם השני, קיסר גרמניה והיה היחיד מבין בניו שהיה נאצי בפועל, ואף שירת באס אה בדרגת אובר-גרופנפיהרר. אוגוסט וילהלם נולד ב-29 בינואר 1889 לוילהלם השני ולאשתו אוגוסטה ויקטוריה משלזוויג-הולשטיין. ילדותו עברה עליו בפוטסדאם עם אחיו. למד באוניברסיטת בון . נישא לנסיכה אלכסנדרה ויקטוריה משלזוויג-הולשטיין וחתונתם נערכה בברלין ב-22 באוקטובר 1908. אביו של אוגוסט וילהלם הקים לבנו וילה בגנים של ארמון סנסוסי. בנם היחיד של בני הזוג היה אלכסנדר פרדיננד, נסיך פרוסיה (אנ'). לאחר המלחמה התגרש אוגוסט וילהלם. הוא קיבל רשות לחזור לגרמניה והצטרף לקסדת הפלדה. מגעו עם המפלגה הנאצית נעשה הדוק יותר ויותר, דבר שהסב אי נוחות למשפחתו עד כדי ניתוק קשרים עמו. ב-1 באפריל 1930 הצטרף באופן רשמי לאס אה. בגלל הערצתו המוגזמת לאדולף היטלר הפך לעיתים קרובות לבדיחה בעיתונות הגרמנית. שר התעמולה הנאצי יוזף גבלס כינה אותו "בחור טוב, אבל טיפש במידה מסוימת". הנאצים השתמשו בו בעיקר כתעמולה עבור נאמני בית הוהנצולרן. לאחר שעלו הנאצים לשלטון, הם כבר לא היו זקוקים לו. עם זאת, קיווה אוגוסט וילהלם בסתר ליבו שיוכל לזכות בתמיכה פוליטית, כזו שתאפשר לו להפוך לשליט. אוגוסט וילהלם שרד בליל הסכינים הארוכות, במהלכו נרצחו רבים מחברי האס אה. אולם כעבור זמן מה נדחק לשולי הבימה הפוליטית. כאשר התקרב הצבא האדום לגרמניה נמלט אוגוסט וילהלם למערב גרמניה ונפל בשבי האמריקאי. הוא הורשע בפשעי מלחמה ונידון לשלוש שנים של עבודות פרך. לאחר שחרורו לא האריך ימים ומת בשטוטגרט ב-25 במרץ 1949. מדיה וקבצים בנושא אוגוסט וילהלם, נסיך פרוסיה בוויקישיתוף אוגוסט וילהלם, נסיך פרוסיה, באתר "Find a Grave" (באנגלית) אוגוסט וילהלם, נסיך פרוסיה, במסד הנתונים הקולנועיים IMDb (באנגלית) אוגוסט וילהלם, נסיך פרוסיה, במסד הנתונים הקולנועיים KinoPoisk (ברוסית)
ריסלסהיים

ריסֶלְסְהַיים על המיין (בגרמנית: Rüsselsheim am Main) היא העיר העשירית בגודלה במדינת הסן שבגרמניה. העיר שוכנת במחוז גרוס-גראו (Groß-Gerau) ברגירונגסבצירק דרמשטאדט. ריסלסהיים ממוקמת בין פרנקפורט למיינץ, נחשבת לפרבר של פרנקפורט, והיא אחת משבע ערים בעלות מעמד מיוחד בהסן. העיר שוכנת על הגדה הדרומית של נהר מיין, כמה קילומטרים מזרחית למפגשו עם נהר ריין. ריסלסהיים זכתה להכרה בינלאומית בעקבות מפעלי יצרן הרכב אופל הממוקמים בעיר. חלקו הדרומי של נמל התעופה הבינלאומי של פרנקפורט נמצא בשטח השיפוט של ריסלסהיים. לריסלסהיים ארבע ערים תאומות: צרפת אוורה, צרפת (מ־1961) הממלכה המאוחדת רוגבי, אנגליה, הממלכה המאוחדת (מ־1977) פינלנד וארקאוס, פינלנד (מ־1979) הונגריה קצ'קמט, הונגריה (מ־1991) מדיה וקבצים בנושא ריסלסהיים בוויקישיתוף אתר האינטרנט הרשמי של ריסלסהיים (בגרמנית) דוסלסהיים (גרמניה), דף שער בספרייה הלאומית ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
מג'הול

מג'הול (בערבית: مجهول; תרגום: בלתי מוכר) הוא זן של תמר מצוי שמקורו במרוקו, הגדל בעיקר במזרח התיכון ובצפון אפריקה. הפרי שלו, תמר מג'הול, הוא מרכיב משמעותי במטבח המזרח תיכוני, וידוע בעיקר בזכות גודלו, טעמו המתוק ומרקמו הרך והבשרני. הוא מוכר בכינוי "מלך התמרים". עד אמצע המאה ה-20 היה מדובר בזן בעל פרות קטנים ולא מרשימים. המג'הול כפי שהוא מוכר כיום הוא פרי פיתוח ישראלי. בשנת 1927 הגיעה למרוקו משלחת מומחים מצרפת, אלג'יריה וארצות הברית שתפקידה היה לבדוק מהי המחלה שתקפה דקלים רבים ברחבי המדינה. ההזמנה הייתה מהשלטון הקולוניאלי הצרפתי ששלט אז במגרב. אחד מחברי המשלחת היה הפיטופתולוג האמריקאי סווינגל אשר בביקור בנאת המדבר אבו דניב שהייתה מפורסמת בתמרי המג'הול שלה, נוכח לגלות יחד עם עמיתיו כי חלק ניכר מתוך 9,000 הדקלים שגדלו בה היו נגועים במחלת ה-Baioubh, ולאחר שמצא כמה דקלים שאינם נגועים ביקש מהשייח' המקומי לקנות כמה חוטרים ולשלוח אותם לארצות הברית. 11 חוטרים נארזו באותו לילה ונשלחו לארצות הברית, אך בשל הרגולציה שהייתה נהוגה בארצות הברית, הגעתם לאחר חמישה שבועות חייבה להעבירם לחוואי בדרום נוודה למשך כמה שנים להסגר חמור, ולאחר מכן לעמק ברד שבקליפורניה כחלק מהכוונה לפתח את תעשיית התמרים בארצות הברית. באותה עת, כאמור, היו הפירות קטנים יותר ומתוקים פחות מכפי שהם כיום, אך בתחילת שנות ה-80 החלו בקליפורניה לדלל את פירות התמר בשלב מוקדם של התפתחות הפרי, ובעקבות כך הפכו התמרים הבשלים שנשארו על המכבד גדולים כפליים. בשנות ה-50 ניטעו חמישה עצים במטע ביטבתה מחוטרים שיובאו מארצות הברית, ובסוף שנות ה-70 ניטע מטע המג'הול הראשון בישראל בקיבוץ גרופית שבערבה, החוטרים הובאו במכולות מקליפורניה במסע שחצה לראשונה בתעלת סואץ שרק נפתחה אחרי ההסכם הראשון בין ישראל למצרים. החוטרים הובאו לחלקה חדשה במושב חצבה שבערבה, חברי המושב עמדו בתורנות יום ולילה להשקות את החוטרים הצעירים ולהביא לקליטה מוצלחת. המטע הגדול הפך לאביהם ומולידם של כל מטעי המג'הול בארץ לרבות בבקעת הירדן. היום מטעי המג'הול מכסים כשליש מהחקלאות בערבה. יחד עם המ'גהול הגיעו חוטרי דקל נור אמריקאים באותו מסע. כך הפך זן מרוקאי זה לזן הישראלי הנטוע והידוע ביותר. המג'הול (מערבית - "לא ידוע") נקרא כך מכיוון שהיה זן התמר היחיד ללא שם. התמרים גדלים בישראל באזור עמק הירדן, עמק בית שאן והערבה. ישראל היא היצואנית הגדולה בעולם של תמרי המג'הול ורוב היצוא מתבצע מהערבה ומבקעת הירדן, במיוחד כאשר בערבה שוררים תנאי האקלים האופטימליים לגידולו: תנאי יובש וחום המאפשרים לפרי לעבור את כל שלבי ההבשלה בצורה מאוזנת. לתמר המג'הול ערך תזונתי ההופך אותו לממתק טבעי קלאסי. הוא אינו מכיל שומן רב, עשיר בסיבים, אשלגן, מגנזיום, ויטמינים ומינרלים נוספים. הוא משמש הן לבישול והן כחטיף. השם מג'הול אומץ על ידי הרכב מוזיקלי אינסטרומנטלי ישראלי. הרכב זה נוסד בקיבוץ סמר שבערבה, קיבוץ שתוצרתו המרכזית היא תמרים אורגניים, ביניהם תמר המג'הול. מדיה וקבצים בנושא מג'הול בוויקישיתוף אורה קורן, תשכחו מפלפלים, תמרי מג'הול מהערבה כובשים את העולם, באתר TheMarker‏, 1 במרץ 2016 יורם גביזון, ההימור של חקלאי הערבה הפך אותם לעשירים - אבל בקרוב החלום עלול להפוך לסיוט, באתר TheMarker‏, 14 במאי 2021 איך הפכה ישראל להיות מעצמת תמרים, כאן סקרנים, ספטמבר 2019. בלומברג, כך הפכה ישראל ליצואנית הגדולה בעולם של תמרי המג'הול, באתר TheMarker‏, 23 בנובמבר 2013
נוגראד

נוגראד (בהונגרית: Nógrád) הוא מחוז בחלקה הצפוני של הונגריה. מצפון גובל המחוז עם סלובקיה, ממזרח עם מחוז בורשוד-אבאוי-זמפלן, מדרום־מזרח עם מחוז הווש ומדרום־מערב עם מחוז פשט. בירת המחוז היא שלגוטריאן. באוכלוסייתו, מחוז נוגראד הוא הקטן ביותר מכל מחוזות הונגריה. גם בשטחו, הוא במקום הלפני האחרון לפני מחוז קומארום-אסטרגום. מחוז נוגראד מפורסם בארכיטקטורה היסטורית של כנסיות עתיקות הבנויות בסגנון גותי ובמצודות אבן המתוארכות למאה ה-13. רוב שטחו הוא הררי ולכן צורת ההתיישבות האופיינית למחוז היא של כפרים קטנים המפוזרים בעמקים. מחוז נוגראד ההיסטורית (בלטינית: comitatus Neogradiensis, בגרמנית: Neuburg או Neograd, בסלובקית: Novohrad) נוסד עוד בממלכת הונגריה. היא מוזכרת בפעם הראשונה ב-1303 אך הוקמה כנראה בתקופת שלטונו של אישטוון הראשון, מלך הונגריה. ב-1920, בעקבות הסכם טריאנון, הועבר חלקו הצפוני של המחוז (כ-42% משטחו) לצ'כוסלובקיה. שטחו הנוכחי של המחוז נקבע ב-1950 במסגרת הגדרה מחודשת של המחוזות בהונגריה. החלק הצפוני של המחוז ההיסטורי נמצא כיום בתחום סלובקיה כחלק ממחוז באנסקה ביסטריצה. מדיה וקבצים בנושא נוגראד בוויקישיתוף אתר האינטרנט הרשמי של נוגראד נוגראד, באתר אנציקלופדיה בריטניקה (באנגלית)
יעקוב אבן כיליס

יעקוב אבן כיליס (בערבית: يعقوب ابن كليس ‏(930–991) היה מדינאי וסופר יהודי שהתאסלם, וזיר תחת הפאטימים במצרים (979–991). אבו אלפרג' יעקוב אבן יוסף אבן כיליס נולד בבגדאד ב-930 במשפחה יהודית מכובדת. בילדותו (כנראה סביב 940) היגר עם משפחתו לארץ ישראל. בעיר רמלה הפך לסוכן הסוחרים (וכיל אלתג'אר) בתקופה בה האחשידים שלטו על מצרים וארץ ישראל בחסות בית עבאס. בתפקידו כנגיד הסוחרים הלשין בפני אבו אל-מיסכ כאפור, עוצר מצרים (והשליט בפועל) על כסף שהסתירו סוחרים יהודים. הכסף הוחרם וקרנו של אבן כיליס עלתה. אבן כיליס נהיה פקיד ממשל (יועץ כלכלי) תחת השליט כאפור אל אח'שידי במעמד של מומחה כלכלי והיה בעל תפקיד של ניהול מערך הכספים המצרי. אבן כיליס שאף להתקדם למשרת הווזיר, אבל תפקיד זה נמנע ממנו בשל יהדותו ולכן התאסלם ב-967. לאחר מותו של כאפור, אבן כיליס הסתכסך עם יורשו, הושלך לכלא, הצליח להשתחרר וברח לאיפריקיה שבמגרב, אל השטח שבשליטת הפאטימים. הוא התחבר עם קבוצת יהודים שהיו מקורבים לשלטון ובאמצעותם התקרב לשליטים הפאטימים. כאשר אל-מועיז יצא לכבוש את מצרים, היה אבן כיליס בפמליה של אל-מועיז. עם ההשתלטות על מצרים הטיל אל-מועיז על אבן כיליס את המשימה של ארגון המערכת הכלכלית של האימפריה הפאטימית במצרים. ב-974 אלמועז מת ובנו, אלעזיז עלה לשלטון. אלעזיז מינה ב-979 את אבן כיליס להיות הווזיר של הפאטימים בתואר הווזיר הגדול (אל וזיר אל אג'אל). אבן כיליס נשאר וזיר עד מותו ב-991. אבן כיליס היה פטרון המדע והתרבות, היה שותף להפיכת מסגד אל-אזהר למוסד ללימודי דת האסלאם ב-988. בהקדמה לספר התפילה של סעדיה גאון כתוב שהוא הוצג במסגרת מג'לס (מועצה) שערך אבן כיליס. ב-980 אבן כיליס חיבר ספר חוק איסמאילי ("כתב פי אלפקה" – ספר דינים), המבוסס על פסקי האמאמים אל-מועזז ואל-עזיז, ספר זה הפך לספר לימוד מקובל לאנשי משפט איסמאעילים ושרד עד היום. יעקב לב, ‏המרת דת ומומרים במצרים בימי הביניים, פעמים 42, עמ' 76 ואילך. הממונה מטעם הממשל לקבל סחורות יבוא מטעם הסוחרים ולסדר את ענייני המיסים הקשורים בסחר זה.
הווש

הווש (בהונגרית: Heves) הוא מחוז בחלקה הצפון-מזרחי של הונגריה. הוא גובל במחוזות בורשוד-אבאוי-זמפלן, נוגראד, פשט ויאס-נאג'קון-סולנוק. בירת המחוז היא העיר אגר. מחוז הווש מגוון בנופו והוא שייך לשני אזורי נוף שונים של הונגריה: בצפונו משתרעים הרי המאטרה (Mátra) – המגיעים לשיא של 1,014 מטר (הגבוה ביותר בהונגריה) והרי הביק (Bükk). דרום המחוז הוא חלק מהאלפלד – המישור ההונגרי הגדול בעל נוף מישורי לחלוטין. מחוז הווש גובל בדרומו עם אגם הטיסה, האגם המלאכותי הגדול ביותר בהונגריה (127 קמ"ר). במחוז הווש מוקדי תיירות רבים. בבירת המחוז אגר וכן בעיר ג'נג'ש ניתן למצוא מבנים רבים בסגנון הבארוק וכן אתרים היסטוריים הקשורים לתולדות הונגריה. אגם הטיסה הפך בשנים האחרונות חלופה לאגם בלטון המפורסם הן עבור רבים מן הנופשים המקומיים והן עבור תיירים מהארצות השכנות. באזור הצפוני וההררי של המחוז, הרי המטרה והפארק הלאומי בוק, מהווים מוקדי משיכה לשוחרי הטיולים בטבע. כמו כן פועלות במחוז מרחצאות מרפא רבים, בחלקם בעלי תכונות מרפא ייחודיות. מדיה וקבצים בנושא הווש בוויקישיתוף אתר האינטרנט הרשמי של הווש הווש, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של הונגריה. אתם מוזמנים לתרום לוויקיפדיה ולהרחיב אותו.
יולה (חברה)

יולה (בפינית: Jolla, השם המלא: Jolla Oy, כלומר יולה בע"מ) היא יצרנית טלפונים סלולריים. החברה הוקמה על ידי מספר יוצאי נוקיה בעקבות ביטול מיזם מיגו בחברה. היום, לחברה טלפון אחד, יולה פון. מערכת ההפעלה של החברה, Sailfish OS מבוססת על לינוקס וברובה זמינה דרך מיזם התוכנה החופשית Mer. מדיה וקבצים בנושא יולה בוויקישיתוף אתר האינטרנט הרשמי של יולה (באנגלית) יולה, ברשת החברתית פייסבוק יולה, ברשת החברתית אקס (טוויטר) יולה, ברשת החברתית LinkedIn רישום יולה באתר הפטנטים והסימנים המסחריים בפינלנד ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
יולה

האם התכוונתם ל... יולה (Yola) - שפה אנגלית יולה (Yola) - עיר בניגריה יולה (Jolla) - חברה פינית יולה (זמרת) – זמרת בריטית
צוק (פירושונים)

האם התכוונתם ל... צוק – בליטת סלע אנכית צ'וק – משנק לגונת צ'וק – מפרץ מוגן באוקיינוס השקט אישים: ניר צוק – שף ישראלי ניר צוק (יזם) – מייסד חברת פאלו אלטו נטוורקס זאב צוק – צייר ישראלי שרה צ'וק – שחקנית קנדית
אבא שמעון

אַבָּא שִׁמְעוֹן הוא שיר בתימנית-יהודית, שבוצע בין היתר על ידי הזמר ציון גולן, מתוך התקליט "אבוס עיינכּ" שיצא לאור בשנת 1990. מילות השיר נכתבו והולחנו על ידי נעמי עמרני. "אבא שמעון" הוא רבי שלום שבזי, שהיה ידוע בכינויו "אבו שמעון", בגלל שמו של בנו הבכור, שמעון, כנהוג במדינות דוברות ערבית. לפי המסורת התימנית, הסיבה לכך הייתה ששמעון זה היה חכם וגאון בתורה, וכשאביו היה עובר ברחוב, היו אומרים הנה "אבו שמעון", אבי שמעון. מילות השיר "אבא שמעון" באתר שירונט "אבא שמעון השיר המקורי" בביצוע יאיר חדאד https://youtu.be/NIUDQOQXbk0 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
משה וישגרודסקי

משה וישגרודסקי, הוא רוכב אופניים בעבר, 3 פעמים ברציפות אלוף ישראל במרוץ אופני כביש (1950–1952). וישגרודסקי נולד וגדל בלודז' פולין, וניצול מחנה הריכוז אושוויץ[דרושה הבהרה]. וישגרודסקי עלה לישראל משוודיה בשנת 1950 והתאמן בקבוצת הפועל חיפה. בשנים 1950–1952 זכה וישגרודסקי באליפות ישראל במרוץ אופני כביש. במכביה השלישית שנערכה בשנת 1950 זכה וישגרודסקי במדליית כסף במרוץ אופני כביש, למרחק של 50 ק"מ בתוצאה של 1:20,40 שעות, אחרי מרטין ואן-גלדר מהולנד (1:20,35 שעות), שנתיים לאחר מכן, בכינוס הפועל החמישי שנערך בשנת 1952 הוא זכה במדליית זהב בתחרות ל-50 ק"מ בתוצאה של 1:16,22 שעות, לפני אליעזר טגנסקי (1:18,7 שעות) ויצחק כרמל (1:19,31 שעות) ושנה לאחר מכן, במכביה הרביעית שנערכה בשנת 1953 הוא סיים במקום רביעי במרוץ אופני כביש, למרחק 76 ק"מ (מתל אביב לנתניה ובחזרה). לאחר שפרש מספורט תחרותי הפך וישגרודסקי למאמן ולשופט. אופניים ספורט - אופניים - נצחון גדול ל"הפועל", על המשמר, 24 בספטמבר 1950 דבר הספורט, דבר, 6 באוקטובר 1950 שיאי "הפועל" במירוץ אופניים ל-50 ק"מ עולים על שיא "המכביה", דבר, 17 באפריל 1952 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
חמדי אל-חרבאווי

חמדי אל-חרבאווי (בערבית: حمدي الحرباوي; נולד ב-5 בינואר 1985) הוא כדורגלן תוניסאי המשחק בעמדת החלוץ ברויאל מוסקרון ובנבחרת תוניסיה. אל-חרבאווי התחיל את הקריירה שלו באספראנסה דה תוניס, ולאחר 5 שנים עבר למוסקרון. במוסקרון הוא מיעט לשחק ואת שתי העונות לאחר מכן העביר בליגה השלישית בבלגיה. לאחר שתי עונות מוצלחות הוא חתם בלוון, אז בליגה השנייה. בלובן הוא הפך לשחקן מפתח, ובעונתו הראשונה כבש 25 שערים וסיים את העונה כמלך השערים של הליגה, ואף עלה עם הקבוצה לליגת העל הבלגית. לקראת עונת 2011/2012 חתם בלוקרן, ובעונתו הראשונה בקבוצה זכה עמה בגביע הבלגי כאשר הבקיע את שער הניצחון בגמר נגד קורטרייק. בשנתיים הראשונות במועדון כבש אל-חרבאווי 12 שערים בכל עונה, ובעונת 2013/2014 כבש 22 שערי ליגה. ב-27 במאי 2012 כבש את צמד הבכורה שלו במדי נבחרת תוניסיה, בניצחון 5–1 על רואנדה, ואף היה שיחק הנבחרת בגביע אפריקה לאומות 2013. חמדי אל-חרבאווי, באתר Transfermarkt חמדי אל-חרבאווי, באתר Soccerway חמדי אל-חרבאווי, באתר National Football Teams חמדי אל-חרבאווי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מוזיאון אינטרפיד

מוזיאון הים האוויר והחלל אינטרפיד (באנגלית: Intrepid Sea-Air-Space Museum) הוא מוזיאון בעיר ניו יורק שבארצות הברית. המוזיאון ממוקם על רציף 86 בצידו המערבי (הוסט סייד) של האי מנהטן וסביבו עוגנות נושאת המטוסים אינטרפיד ששרתה במלחמת העולם השנייה, הצוללת גראולר והמשחתת אדסון. כמו כן מוצג במוזיאון מטוס קונקורד מתוצרת בריטיש אירוספייס. המוזיאון נפתח בשנת 1982 לאחר מסע פרסום ציבורי שערך זכרי פישר במטרה להציל את נושאת המטוסים אינטרפיד שנועדה לגריטה. המוזיאון הפך לאתר לאומי היסטורי של ארצות הברית בשנת 1986. ב-27 באפריל 2012 הוטסה מעבורת החלל אנטרפרייז לנמל התעופה הבינלאומי ג'ון פ. קנדי, ומשם היא הועברה למוזיאון אינטרפיד. כדי לפנות מקום לתצוגה של המעבורת, הועברו שלושה מטוסים ל"מוזיאון האימפריה" שליד סקנקטדי, ניו יורק. מטוסים אלה הם: דאגלס F3D ,Skyknight ומיג-15. המעבורת מוצגת בביתן שנבנה במיוחד בשבילה. סיפון האינטרפיד האינטרפיד המעבורת אנטרפרייז מועברת למוזיאון מדיה וקבצים בנושא מוזיאון אינטרפיד בוויקישיתוף אתר האינטרנט הרשמי של מוזיאון אינטרפיד (באנגלית) מוזיאון אינטרפיד, ברשת החברתית פייסבוק מוזיאון אינטרפיד, ברשת החברתית אקס (טוויטר) מוזיאון אינטרפיד, ברשת החברתית אינסטגרם מוזיאון אינטרפיד, סרטונים בערוץ היוטיוב מצלמות רשת של המוזיאון ערך זה הוא קצרמר בנושא מוזיאונים ובנושא ארצות הברית. אתם מוזמנים לתרום לוויקיפדיה ולהרחיב אותו.